(lòt bò a) www.socialsecurity.gov

Si ou gen VIH/SIDA epi ou pa ka travay, ou ka 

kalifye pou resevwa benefis maladi/enfimite nan 

Administrasyon Sekirite Sosyal. Maladi ou a oswa 

enfimite ou a fèt pou li dire omwen yon lane, oswa li 

ka lakòz ou mouri, epi li dwe grav ase pou li anpeche 

ou fè gwo travay. Anjeneral, salè ke nou konsidere 

kom salè pou gwo travay ogmante chak ane. Pou ou 

jwenn chif pou ane nou ladan li a, li Mizajou anyèl 

(Publikasyon No.05-10003-HC).

Si pitit ou gen VIH/SIDA, li ka an mezi pou li 

jwenn Revni Sekirite Siplemantè (SSI) si revni kay

la ba ase.

Men ki benefis de (2) pwogram yo peye

Nou peye benefis maladi/enfimite nan de (2) 

pwogram: pwogram maladi/enfimite Sekirite Sosyal 

pou moun ki peye taks Sekirite Sosyal; epi pwogram 

Revni Sekirite Siplemantè pou moun ki gen ti revni ak 

yon ti kantite resous. Si benefis Sekirite Sosyal ou trè 

ba epi si lòt revni ak resous ou genyen yo pa anpil, ou 

ka kalifye pou benefis nan toulède pwogram yo.

Kòman mwen ka kalifye pou benefis 

Sekirite Sosyal akòz maladi/enfimite?

Lè ou travay epi ou peye taks Sekirite Sosyal, ou 

gen kredi Sekirite Sosyal. (Pifò moun gen maksimòm 

kat (4) kredi chak ane.) Kantite ane travay ki nesesè 

pou ou jwenn benefis maladi/enfimite depann de laj 

ou lè ou vin malad. Anjeneral, ou bezwen senk (5) ane 

travay pandan dis (10) ane anvan ane ou vin malad la. 

Travayè ki pi jèn yo bezwen yon ti kantite ane travay. 

Si aplikasyon ou apwouve, ou ap resevwa premye 

peman benefis ou pandan tout sis (6) mwa ki vini apre 

dat maladi ou a te kòmanse.

Kisa ou ap jwenn nan Sekirite Sosyal?

Kantite lajan benefis ou ap jwenn pa mwa depann 

de kantite lajan ou te touche pandan ou t ap travay. 

Ou ap vin kalifye pou Medicare tou apre ou fin jwenn 

benefis maladi/enfimite pandan 24 mwa. Medicare ap 

ede ou peye swen nan lopital avèk swen pou moun 

ki pral mouri, tès laboratwa, swen medikal nan kay 

ak lòt sèvis medikal ankò. Pou plis enfòmasyon sou 

Medicare, kontakte nou pou piblikasyon, Medicare

(Piblikasyon Nimewo 05-10043-HC).

Kòman mwen ka kalifye pou mwen 

resevwa peman SSI akòz maladi 

oubyen enfimite?

Si ou pa t travay pandan lontan ase pou ou jwenn 

Sekirite Sosyal oswa si benefis Sekirite Sosyal ou piti, 

ou ka kalifye pou ou resevwa peman SSI si revni ak 

resous total ou ba ase.

Si ou jwenn SSI, ou gen anpil chans pou ou elijib 

pou koupon pou manje ak Medicaid. Medicaid ap 

okipe peye bòdwo medikal ou yo pandan ou entène 

lopital oswa pandan ou ap resevwa swen kòm pasyan 

ki pa entène. Nan kèk eta, Medicaid peye pou swen 

pou moun ki pral mouri, pou yon enfimyè prive avèk 

pou preskripsyon medikaman ki sèvi pou goumen kont 

maladi VIH la. Pou plis enfòmasyon sou Medicaid, 

kontakte biwo sèvis sosyal lokal ou.

Kòman pou mwen aplike pou benefis yo?

Ou ka aplike pou benefis maladi/enfimite Sekirite 

Sosyal sou entènèt nan www.socialsecurity.gov, 

oswa ou ka rele nan nimewo telefòn gratis nou, 

1-800-772-1213 (pou moun ki pa tande oswa moun 

ki tande di, rele nimewo TTY nou, 1-800-325-0778) 

pou mande yon randevou. Nou ka reponn kesyon 

espesifik epi ba ou enfòmasyon nan yon sèvis telefòn 

otomatik ki fonksyone 24 èdtan pa jou.

Sekirite Sosyal Pou Moun Ki Gen VIH/SIDA

Sekirite Sosyal Pou Moun Ki Gen VIH/SIDA
www.socialsecurity.gov

Si ou bezwen yon entèpret pou regle afè Sekirite 

Sosyal ou, nou ka fè ou jwenn youn gratis. Sèvis 

entèpret yo disponib ni pou lè ou ap pale avèk nou nan 

telefòn, ni pou lè ou vini nan biwo Sekirite Sosyal. 

Rele na nimewo telefòn gratis nou, 1-800-772-1213. 

Si ou pa pale Angle, peze 1 epi rete sou liy la pou 

jouk lè yon reprezantan reponn. N ap kontakte yon 

entèpret pou ede ou. Si afè ou a pa ka fin regle nèt nan 

telefòn, n ap pran yon randevou pou ou nan yon biwo 

lokal Sekirite Sosyal, epi n ap fè aranjman pou yon 

entèpret ki pale Kreyòl prezan nan moman vizit ou. 

Nou trete tout apèl yo avèk konfidansyalite. 

Nou vle asire tou ou resevwa bon jan enfòmasyon 

avèk jantiyès. Se pou rezon sa a nou genyen yon 

dezyèm reprezantan Sekirite Sosyal pou sipèvize 

kèk apèl telefonik.

Kòman pou ou d`eside 

reklamasyon mwen?

Tout aplikasyon nou resevwa nan men moun 

ki gen VIH/SIDA ap trete san pèdi tan. Sekirite 

Sosyal travay avèk yon biwo nan chak eta ki rele 

Disability Determination Services (Sèvis pou 

Detèmine Maladi/Enfimite).

Biwo leta ap gade enfòmasyon ou menm ak 

doktè ou ban nou yo epi l ap deside si ou kalifye 

pou benefis yo.

Nou ka peye ou benefis SSI san pèdi tan pandan 

apeprè sis (6) mwa anvan nou pran yon desizyon 

final sou reklamasyon ou si:

• Ou p ap travay;

• Ou satisfè règleman SSI konsènan revni ak

resous; epi

• Doktè ou oswa lòt sous medikal sètifye enfeksyon 

VIH ou a grav ase pou satisfè règleman elijiblite 

medikal nou genyen.

Kòman mwen ka ede pou reklamasyon 

mwen an trete pi vit?

 Ou ka ede pou reklamasyon ou a trete pi vit depi 

ou gen sèten enfòmasyon nan moman ou ap aplike a. 

Pami enfòmasyon sa yo, genyen:

• Nimewo Sekirite Sosyal ou ak batistè ou ak 

nimewo Sekirite Sosyal ak batistè nenpòt manm 

fanmi ou ki ka aplike pou benefis; epi

• Yon kopi pi resan fòm W-2 ou. (Si ou ap aplike pou 

SSI, n ap bezwen enfòmasyon tou sou revni ou ak 

resous ou; pa egzanp, etadkont labank ou, dosye 

chomaj ou, resi lwaye ou ak papye anrejistreman 

oto ou.)

N ap bezwen tou enfòmasyon sou:

• Non ak adrès nenpòt doktè ou, lopital oswa klinik 

kote ou te ale pou tretman;

• Fason VIH/SIDA afekte aktivite toulejou ou, tankou 

netwayaj kay ou, al fè acha, kwit manje, pran 

otobis, elatriye; epi

• Kalite djòb ou te fè pandan dènye 15 lane yo.

Anplis, n ap mande doktè ou pou li ranpli yon fòm 

ki ap endike nou fason enfeksyon VIH la afekte ou. 

Rele nan nimewo gratis la pou mande fòmilè “SSA4814” pou adilt oswa fòmilè “SSA-4815” pou timoun.

Ou ta dwe pote fòmilè a bay doktè ou pou li ranpli 

epi pote oswa poste fòmilè ki ranpli a ban nou.

Kisa ki ap pase si mwen retounen travay?

Si ou retounen travay, gen règleman espesyal ki ap 

pèmèt benefis ou yo kontinye pandan ou ap travay la. 

Règleman sa yo enpòtan pou moun ki gen VIH/SIDA 

ki ka an mezi pou retounen travay lè yo santi yo byen.

Pou plis enfòmasyon sou règleman sa yo, mande 

yon kopi piblikasyon Travay Lè Ou Gen Yon Maladi/

Enfimite—Kòman Nou Ka Ede (Piblikasyon Nimewo 

05-10095-HC) nan nenpòt biwo Sekirite Sosyal.

Social Security Administration

SSA Publication No. 05-10019-HC

Social Security For People Living

 With HIV/AIDS (Haitian-Creole)

February 2005